PMIndiaData/PMIndiaSum huggingface dataset:
وزیراعظم نے روسی فیڈریشن کے صدر عزت مآب ولادیمیر پوتن سے بات کی

وزیراعظم جناب نریندر مودی نے آج روسی فیڈریشن کے صدر عزت مآب ولادیمیر پوتن کے ساتھ فون پر بات کی۔ دونوں رہنماوں نے یوکرین کی پیداہوئی صورتحال پر تبادلہ خیال کیا۔ صدر پوتن نےیوکرین اور روس کی ٹیموں کے درمیان بات چیت کی صورتحال سے آگاہ کیا۔ وزیراعظم مودی نے روس اور یوکرین کے درمیان جاری مذاکرات کا خیرمقدم کیا اور امید ظاہر کی کہ اس سے تنازعہ کا خاتمہ ہوجائے گا۔ انہوں نے تجویز پیش کی کہ صدر پوتن اور صدر زیلنسکی کے درمیان براہ راست بات چیت امن کے لئے جاری کوششوں کے لئے بہت مددگار ثابت ہوسکتی ہے۔ وزیراعظم جناب مودی نے سومی میں باقی بھارتی طلبا کی حفاظت کے لئے گہری تشویش ظاہر کی ۔ صدر پوتن نے وزیراعظم کو بھارتی طلبا سمیت شہریوں کے انخلا کی سہولت کے لئے انسانی ہمدردی کے تحت راہداری سے متعلق اقدامات کے بارے میں آگاہ کیا۔
وزیراعظم ہازیرا میں رو۔پیکس ٹرمینل کا افتتاح کریں گے اور ہازیرا اور گھوگھا کے درمیان 08 نومبر کو رو۔پیکس فیری سروس کو جھنڈی دکھا کر رخصت کریں گے

نئی دہلی، 06 /نومبر 2020 : وزیراعظم جناب نریندر مودی 08 نومبر 2020 کو صبح 11 بجے گجرات میں ویڈیو کانفرنسنگ کے توسط سے رو۔پیکس ٹرمینل کا ہازیرا میں افتتاح کریں گے اور ہازیرا اور گھوگھا کے مابین رو۔پیکس خدمت کو بھی جھنڈی دکھا کر رخصت کریں گے۔ وزیراعطم کے ذریعہ ملک کے آبی راستوں کو بروئے کار لانے اور انہیں ملک کی اقتصادی ترقی سے مربوط کرنے کے نظریہ کے تحت یہ بڑا قدم ہے ۔ وزیراعظم اس تقریب کے دوران اس خدمت کے مقامی استعمال کنندگان سے بھی گفت و شنید کریں گے۔ جہازرانی کے وزیرمملکت اور گجرات کے وزیراعلیٰ بھی اس موقع پر موجود رہیں گے۔ رو۔پیکس ٹرمینل کا افتتاح ہازیرا میں 100 میٹر کی طویلت اور 40 میٹر چوڑائی پر مشتمل خدمت ہے جس کی مجموعی لاگت 25 کروڑ روپئے کے بقدر ہوگی ۔ اس ٹرمینل کے تحت انتظامی دفتر کی عمارتیں ، پارکنگ ایریا، ذیلی اسٹیشن اور آبی ٹاور وغیرہ سمیت مختلف النوع سہولتیں دستیاب ہیں۔ رو۔پیکس فیری کشتی ‘وائج سیمفونی’ ایک ایسی بڑی کشتی ہے جس کے تین ڈیکس ہیں اور یہ ڈی ڈبلیو ٹی 2500- 2700 ایم ٹی کی حامل ہے اور اس کا ڈیسپلسمنٹ 12000 سے 15000 جی ٹی کے بقدر ہے۔ اس کے ہر ایک ڈیک پر 30 ٹرکوں (ہر ایک ٹرک 50 ایم ٹی وزن کا ) کی سہولت دستیاب ہے۔ اس کے علاوہ بالائی ڈیک پر 100 مسافر کاریں اور 500 مسافر اور 34 ارکان پر مشتمل عملہ اور میزبانی کا عملہ بھی مسافروں کے ڈیک پر سفر کرسکتا ہے۔ ہازیرا ۔ گھوگھا رو۔پیکس فیری سروس کے وسیع النوع فوائد ہیں ۔ یہ جنوبی گجرات اور سوراشٹر خطہ کے لئے داخلہ دروازے کے طور پر کام کرے گی۔ اس سے گھوگھا اور ہازیرا کے مابین واقع 370 کلومیٹر کی مسافت گھٹ کر 90 کلومیٹررہ جائے گی۔ اسی طریقہ سے مال بھیجنے میں صرف ہونے والا دس سے 12 گھنٹے کا ٹائم گھٹ کر تقریبا چار گھنٹے رہ جائے گا اور اس کے نتیجے میں یومیہ مجموعی 9 ہزار لیٹر ایندھن کی بچت ہوگی اور موٹرگاڑیوں کی رخ رکھاؤ کی لاگت بھی خاطرخواہ حدتک کم ہو جائے گی۔ یہ فیری سروس یومیہ 03 ٹرپ کرے گی یعنی ہازیرا۔ گھوگھا راستے پر تین مرتبہ آناجانا ہوگا اور سالانہ بنیاد پر تقریباً پانچ لاکھ مسافروں کا نقل و حمل انجام دے گی۔ ساتھ ہی ساتھ 80 ہزار مسافر گاڑیوں، 50000 دو پہیہ والی گاڑیوں اور تین ہزار ٹرکوں کا نقل و حمل بھی انجام پائے گا۔ اس کے نتیجہ میں ڈرائیور حضرات کو لاحق ہونے والی تھکن بھی کم ہو جائے گی اور ان کی آمدنی میں بھی اضافہ ہوگا کیونکہ وہ اپنی گاڑی کے ذریعہ ایکسٹرا ٹرپ بھی لگاسکیں گے۔ اس سے سی او 2 اخراج میں کمی واقع ہوگئی اور یومیہ 24 ایم ٹی کا اخراج کم ہوگا جس سے سالانہ بنیاد پر 8653 ایم ٹی کی بچت ہوگی۔ اس کے ذریعہ سیاحت کی صنعت کو بھی تقویت حاصل ہوگی اور سوراشٹر خطہ تک پہنچنا آسان ہو جائے گا جس کے نتیجہ میں روزگار کے نئے مواقع فراہم ہوں گے۔ فیری سروس کے آغاز کے ساتھ بندرگاہ کا شعبہ ، فرنیچر اور سوراشٹر اور کچھ خطوں میں کیمیاوی کھادوں کے کاروبار کو بھی فروغ حاصل ہوگا۔ گجرات میں ایکو سیاحت اور مذہبی سیاحت خصوصا پوربندر ، سوم ناتھ ، دوارکا اور پیلیٹنا میں مذہبی سیاحت کو زبردست فروغ حاصل ہوگا۔ اس فیری سروس کے ذریعہ کنکٹیوٹی میں اضافہ کے فوائد کے نیتجہ میں ایشیا کی معروف شیروں کی محفوظ پناہ گاہ گیر میں بھی سیاحوں کی آمد میں بھی خاطرخواہ اضافہ ہوگا۔
وزیر اعظم  اٹھارہ  جولائی کو بحری اختراعی اور درونِ ملک تیاری کی تنظیم (این آئی آئی او) کے سیمینار ’سوولمبن‘ (خود انحصاری) سے خطاب کریں گے

وزیر اعظم جناب نریندر مودی 18 جولائی 2022 کو شام 4:30 بجے ڈاکٹر امبیڈکر انٹرنیشنل سینٹرواقع نئی دہلی میں این آئی آئی او (بحری اختراعی اور درونِ ملک تیاری کی تنظیم) کے سیمینار 'سوولمبن' (خود انحصاری) سے خطاب کریں گے۔ آتم نربھر بھارت کا ایک اہم ستون دفاعی شعبے میں خود انحصاری حاصل کر رہا ہے۔اس کوشش کو آگے بڑھانے کے لئے، پروگرام کے دوران، وزیر اعظم 'اسپرنٹ چیلنجز' کی نقاب کشائی کریں گے جس کا مقصد ہندوستانی بحریہ میں مقامی ٹیکنالوجی کے استعمال کو فروغ دینا ہے۔ 'آزادی کے امرت مہوتسو' کے ایک حصے کے طور پر این آئی آئی او، دفاعی اختراعی تنظیم (ڈی آئی او) کے ساتھ مل کر، ہندوستانی بحریہ میں کم از کم 75 نئی مقامی ٹیکنالوجیز / مصنوعات کو شامل کرنا ہے۔ اس باہمی تعاون کے منصوبے کا نام اسپرنٹ (آئی ڈی ای ایکس، این آئی آئی او اور ٹی ڈی اے سی کے ذریعے تحقیق و ترقی میں پول والٹنگ کی معاونت) ہے۔ سیمینار کا مقصد دفاعی شعبے میں خود انحصاری حاصل کرنے کے لئے ہندوستانی صنعت اور تعلیمی اداروں کو شاملِ عمل کرنا ہے۔ دو روزہ سیمینار (18-19 جولائی) صنعت، متعلقہ تعلیمی برادری، خدمات فراہم کرنے والے اداروں اور حکومت کے رہنماؤں کے لئے ایک پلیٹ فارم فراہم کرے گا تاکہ وہ دفاعی شعبے کے لئے ایک مشترکہ پلیٹ فارم پر یکجا ہوں اور تجاویز پیش کریں۔ اجلاس اختراعی عمل، درونِ ملک تیاریوں، فوجی ساز و سامان اور ہوابازی کے لئے وقف ہوں گے۔ سیمینار کا دوسرا دن حکومت کے (خطے میں سب کے لئے سلامتی اور ترقی) کے وژن ساگر کے لحاظ سے بحر ہند کے علاقے تک رسائی میں گزرے گا۔
وزیراعظم نے لوک مانیہ بال گنگا دھر تلک کو ان کے 100 ویں یوم وفات کے موقع پر خراج عقیدت پیش کیا

نئی دہلی، یکم اگست 2020، وزیراعظم جناب نریندر مودی نے لوک مانیہ بال گنگا دھر تلک کو ان کے 100 ویں یوم وفات کے موقع پر خراج عقیدت پیش کیا ہے۔ ایک ٹوئٹ میں وزیراعظم نے کہا، ‘‘بھارت لوک مانیہ تلک کو ان کے100 ویں یوم وفات کے موقع پر نمن کرتا ہے۔ ان کی دانش مندی، حوصلے، انصاف پسندی اور سوراج کے نظریئے سے ہمیں تحریک ملتی رہے گی’’۔
وزیراعظم نریندر مودی اور یوروپی کونسل کے صدر عالجناب چارلس  مائیکل کے درمیان فون  پر گفتگو

وزیر اعظم جناب نریندر مودی نے آج یوروپی کونسل کے صدر عالیجناب چارلس مائیکل کے ساتھ فون پر گفتگو کی ۔ وزیراعظم نے یوکرین میں بگڑتی ہوئی صورتحال اور انسانی بحران پر اپنے دکھ کا اظہار کیا۔ انہوں نے مخاصمانہ کارروائیاں بند کرنے اور مذاکرات کرنے کے لئے بھارت کی اپیل کو دوہرایا۔ وزیراعظم نے ا س بات پر زوردیا کہ عصری عالمی نظام بین الاقوامی قانون ، اقوام متحدہ کے چارٹر اور تمام ملکوں کے اقتدار اعلیٰ اور علاقائی یکجہتی کے لئے احترام پر ٹکا ہوا ہے۔ وزیراعظم نے دونوں فریقوں کے درمیان بات چیت کا خیرمقدم کیا اور سبھی لوگوں کی آزادانہ نقل وحمل اور مفت اوربلارکاوٹ انسانی ہمدردی کی بنیاد پر امداد کی رسائی کو یقینی بنانے کی اہمیت پر زوردیا۔ وزیراعظم نے متاثرہ علاقوںمیں دواؤں سمیت فوری راحتی سامان بھیجنے کے لئے بھارت کی طرف سے کی جارہی کوششوں کے بارے میں بھی عالیجناب چارلس مائیکل کو مطلع کیا۔
وزیر اعظم نے ملک بھر کے ا جولا استفادہ کنندگان سے ملاقات کی

نئی دلّی ،28 مئی؍ وزیر اعظم جناب نریندر مودی نے آج ویڈیو کانفرنس کے ذریعہ ملک بھر کے اجولا استفاہ کنندگان سے ملاقات کی ۔ اس ملاقات کے دوران ملک بھر کے طول و عرض کے ہر 600 مراکز سے تین تین اجولا استفادہ کنندہ موجود تھے ۔ تخمینہ لگایا گیا ہے کہ اس ملاقات کو نریندر مودی ایپ اور مختلف ٹی وی نیوز چینلوں اور سماجی میڈیا پلیٹ فارموں کے ذریعہ تقریباًدس لاکھ لوگوں نے دیکھا ۔ وزیر اعظم نے استفادہ کنندگان سے ملاقات کرنے اور تکنالوجی کے ذریعہ اپنے تجربات سے آگاہ کرنے پر مسرت کا اظہار کیا ۔ وزیر اعظم نے کہا کہ اجولا اسکیم ترقی کی علامت بن گئی ہے ۔ انہوں نے مزید کہا کہ یہ اسکیم قابل ذکر تبدیلی لا رہی ہے جو کہ مجموعی طور پر ملک کی ترقی پر اثر انداز ہو رہی ہے ۔ انہوں نے کہا کہ دیہی علاقوں میں اب تک تقریباً چارکروڑ خواتین اجولا اسکیم کے تحت ایل پی جی کنکشن حاصل کر چکی ہیں ۔2014 سے چار سال کے عرصے کے دوران تقریباً دس کروڑ نئے ایل پی جی کنکشن جاری کئے جا چکے ہیں جبکہ 1955 سے 2014 کے دوران چھ دہائیوں پر مشتمل عرصے کے دوران 13کروڑ کنکشن جاری کئے گئے تھے ۔ وزیر اعظم نے اپنے ابتدائی کلمات میں منشی پریم چند کے ذریعہ 1933 میں تحریر کردہ کہانی کا حوالہ دیا جس میں امور خانہ داری میں سہولیات بہم پہنچانے کی اہمیت کا تذکرہ ہے ۔ انہوں نے کہا کہ اجولاکے ذریعہ بہتر صحت ، زہریلے اور مضر دھوئیں سے نجات ملی ہے اورایک صاف ستھراایندھن میسر آیا ہے ۔ انہوں نے کہا کہ اب خواتین کو اپنی آمدنی میں اضافہ کرنے کا بڑاموقع میسر آیا ہے چونکہ ان کے کھانا پکانے کے وقت میں کمی آئی ہے ۔ وزیر اعظم نے اس بات پر زور دیا کہ مرکزی حکومت اس بات کو یقینی بنانے پر توجہ مرکوز کر رہی ہے کہ اس اسکیم میں کوئی بچولیہ نہ ہو اور استفادہ کنندہ ایک شفاف عمل کے ذریعہ منتخب کیا جائے ۔ انہوں نے کہا کہ بھارت کے 69 فیصد گاؤں ایل پی جی سے صد فیصد آراستہ ہو گئے ہیں جبکہ 81 فیصد گاؤں کا 75 فیصد حصہ ایل پی جی کنکشن سے آراستہ ہے ۔ وزیراعظم نے استفادہ کنندگان سے ملاقات کرتے ہوئے وضات کی کہ ایل پی جی کنکشن سیکس طرح وقت کی بچت ہوئی ہے اورپورے کنبے کا معیار زندگی بلند ہوا ہے ۔ ۔ ۔ ۔ ۔ ۔
وزیر اعظم نے البرٹو فرنانڈیز کو ارجنٹینا کے صدارتی انتخابات میں  فتح حاصل کرنے پر مبارک باد پیش کی

نئی دلّی، 30 اکتوبر / وزیر اعظم نے البرٹو فرنانڈیز کو ارجنٹینا کے صدارتی انتخابات میں فتححاصل کرنے پر مبارک باد پیش کی ہے۔ وزیر اعظم نے کہا ہے کہ ” ارجنٹینا کے صدارتی انتخابات میں متاثر کن کامیابی حاصل کرنے پرالبرٹو فرنانڈیز کودلی مبارک باد پیش کرتا ہوں۔ وزیر اعظم نے مزید کہا کہ میں بھارت اور ارجنٹینا کے درمیان اسٹریٹجک ساجھے داری کو مزید وسعت دینے کے لئے مل کر کام کرنے کے لئے کوشاں ہوں۔“ ”ارجنٹینا کے صدارتی انتخابات میں متاثر کن فتح حاصل کرنے پرالبرٹو فرنانڈیز کودلی مبارک باد پیش کرتا ہوں۔ وزیر اعظم نے مزید کہا کہ میں بھارت اور ارجنٹینا کے درمیان اسٹریٹجک ساجھے داری کو مزید وسعت دینے کے لئے مل کر کام کرنے کے لئے کوشاں ہوں۔“ ۔۔۔۔۔۔
وزیر اعظم نے دیوالی کے موقع پر ہم وطنوں کو مبارکباد دی

وزیر اعظم جناب نریندر مودی نے دیوالی کے موقع پر ہم وطنوں کو مبارکباد دی ہے۔ انہوں نے یہ بھی دعا کی کہ روشنی کا یہ تہوار سبھی کی زندگی میں خوشیاں اور صحت و تندرستی لے کر آئے۔ وزیر اعظم نے ٹوئٹ کیا: ’’آپ سبھی کو دیوالی کی بے شمار مبارکباد۔ دیوالی کا تعلق روشنی اور چمک سے ہے۔ یہ مقدس تہوار ہم سبھی کی زندگی میں خوشی اور فلاح و بہبود کے جذبے کو آگے بڑھائے۔ مجھے امید ہے کہ اپنے رشتہ داروں اور دوستوں کے ساتھ یہ آپ کی ایک شاندار دیوالی ہوگی۔‘‘
کابینہ نے سڑک چوڑی کرنے کے لئے تلنگانہ ریاستی سرکاری کی جانب سے  حیدر آباد کے نلّا گنڈلا میں مرکزی آبی کمیشن کی اراضی حاصل کرنے کو منظوری دی

نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے آج بغیر کسی چارجز سے ساتھ سڑک چوڑی کرنے کے لئے ریڈیل روڈ نمبر 30 کو بہتر بنانے کے لئے تلنگانہ ریاستی سرکاری کی جانب سے مرکزی آبی کمیشن کی اراضی کی مشرقی حصے میں کمپاؤنڈ دیوار (تقریباً 200 میٹر) سمیت 100 ایکڑ زمین کے 372 مر بع یارڈ حاصل کرنے کو اپنی منظوری دے دی ہے۔ تیار کی گئی سڑک مرکزی آبی کمیشن کےلئے فائدہ مند ثابت ہوگی کیونکہ منظور کردہ اراضی پر ایک مرکز تعمیر کرنے کی تجویز ہے ۔ ۔۔۔۔۔۔۔۔۔۔۔ م ن۔ح ا۔ن ا۔ (27.03.2019)
وزیراعظم نے ریاض میں مملکت سعودی عرب کے ولی عہد سے ملاقات کی۔

وزیراعظم جناب نریندر مودی نے مملکت سعودی عرب کے ولی عہد عزت مآب شہزادہ عبدالعزیز بن سلمان السعود سے ملاقات کی۔اس موقع پر وزیراعظم نے توانائی سے متعلق متعدد امور پر تبادلہ خیال کرکے اس ملاقات کو مزید اہم بنادیا۔ ہند-سعودی عرب تعلقات کومزید اہمیت عطا کردی۔ اس موقع پر وزیراعظم جناب نریندر مودی نے کہا کہ توانائی کو ہند-سعودی عرب کے تعلقات میں کلیدی اہمیت حاصل ہے۔ ۔۔۔۔۔۔۔۔۔۔۔ م ن ۔س ش۔ ت ع۔
وزیر اعظم نے ارونیما سنہا کو ، اُن کی ماؤنٹ وِنسن  ، انٹارکٹکا  مہم کے لئے ترنگا سونپا

نئی دہلی، 12دسمبر / وزیر اعظم جناب نریندر مودی نے آج ارونیما سنہا کو ترنگا پرچم سونپا ہے ، جو ماؤنٹ وِنسن ، انٹارکٹکا کے لئے اُن کی مہم کے آغاز کی علامت ہے ۔ محترمہ ارونیما سنہا پہلی خاتون دِویانگ ہیں ، جنہوں نے ماؤنٹ ایوریسٹ سَر کی ہے ، موصوفہ آج نئی دلّی میں وزیر اعظم سے ملاقات کی غرض سے آئی تھیں اور انہوں نے وزیر اعظم کو عنقریب شروع ہونے والی اپنی انٹارکٹکا مہم کی کوہ پیمائی کے متعلق بتایا ۔ جناب مودی نے اُن کی متاثر کن حصولیابیوں کی ستائش کی اور اُن کی حالیہ مہم کے لئے اپنی جانب سے نیک خواہشات پیش کیں ۔ ارونیما سنہا نے اِس سے قبل پانچ بر اعظموں میں سب سے بلند ترین چوٹی سر کی تھی اور اس لحاظ سے وہ یہ کمال حاصل کرنے والی اولین خاتون دِویانگ بن گئی ہیں ۔ ( م ن ۔ ع ا )
کھیل رتن ایوارڈ،اب ‘میجر دھیان چند کھیل رتن ایوارڈ’ کہلائے گا: وزیر اعظم

نئی دہلی، 06؍اگست2021: وزیر اعظم جناب نریندر مودی نے کہا ہے کہ انہیں باشندگان ملک کی جانب سے کھیل رتن ایوارڈ کو میجر دھیان چند کے نام سے منسوب کرنے کی بہت سی درخواستیں موصول ہو رہی ہیں۔ انہوں نے کہا کہ ان کے جذبات کا احترام کرتے ہوئے ، کھیل رتن ایوارڈ، اب ' میجر دھیان چند کھیل رتن ایوارڈ' کہلائے گا۔ وزیر اعظم نے مزید کہا کہ میجر دھیان چند، ہندوستان کے صف اول کے کھلاڑیوں میں شامل تھے جو ہندوستان کے لیے اعزاز اور فخر کا باعث بنے۔ یہ ہر لحاظ سے مناسب ہوگا کہ ہمارے ملک کا سب سے بڑا کھیل اعزاز ان کے نام سے موسوم کیا جائے۔ سلسلہ وار ٹویٹس میں ، وزیر اعظم نے کہا: "مردوں اور عورتوں کی ہاکی ٹیم کی غیر معمولی کارکردگی نے ہماری پوری قوم کے تخیل کو نئی پرواز دی ہے اور ان میں کچھ کر گزرنے کا جذبہ پروان چڑھایا ہے۔ ان ہونہار کھلاڑیوں نے ہاکی کے بارے میں ایک نئی دلچسپی پیدا کی ہے جو ہندوستان کے طول و عرض میں مثبت انداز میں ابھر رہی ہے۔ یہ آنے والے وقتوں کے لیے ایک بہت ہی مثبت علامت ہے۔ مجھے ملک بھر کے شہریوں کی طرف سے کھیل رتن ایوارڈ کو میجر دھیان چند کے نام سے منسوب کرنے کی بہت سی درخواستیں مل رہی ہیں۔ میں اس مثبت آراء اور خیالات کے لیے ان کا شکریہ ادا کرتا ہوں۔ ان کے جذبات کا احترام کرتے ہوئے ، کھیل رتن ایوارڈ، اب میجر دھیان چند کھیل رتن ایوارڈ کہلائے گا۔'' جئے ہند! میجر دھیان چند ہندوستان کے صف اول کے کھلاڑیوں میں شامل تھے جو ہندوستان کے لیے اعزاز اور فخر کا باعث بنے۔ یہ انتہائی مناسب ہے کہ ہماری قوم کا سب سے بڑا کھیل اعزاز ان کے نام پر رکھا جائے گا۔ اولمپک کھیلوں میں ہندوستانی کھلاڑیوں کی شاندار کارکردگی سے ہم سب انتہائی مسرور ہیں۔خاص طور سے ہاکی میں ہمارے بیٹوں اور بیٹیوں نے جس طرح کی قوت ارادی کا مظاہرہ کیا ہے، جیت کے تئیں جس طرح کی وارفتگی اورجوش و خروش کا مظاہرہ کیا ہے، وہ موجودہ اور آنے والی نسلوں کے لیےبہت زیادہ حوصلہ افزاہے۔ ملک کو فخر کرنے کا موقع فراہم کرنے والے لمحات کے درمیان کئی ہم وطنوں کی یہ بھی درخواست آئی ہے کہ کھیل رتن ایوارڈ کا نام میجر دھیان چند جی کے نام سے وقف کیا جائے۔ لوگوں کے جذبات کو مدنظر رکھتے ہوئے اب اس کا نام بدل کر میجر دھیان چند کھیل رتن ایوارڈ رکھا جا رہا ہے۔ جئے ہند!
شرومنی گوردوارہ پربندھک کمیٹی کے وفد نے فوڈ پراسیسنگ کی صنعتوں کی وزیر کی قیادت میں

نئی دہلی، 08 جون ۔شرومنی گوردوارہ پربندھک کمیٹی (ایس جی پی سی ) کے ایک وفد نے فوڈ پراسیسنگ کی صنعتوں کی وزیر محترمہ ہر سمرن کور بادل کی قیادت میں آج وزیراعظم جناب نریندر مودی سے ملاقات کی ۔ اس موقع پر ایس جی پی سی کے وفد نے مرکزی سرکار کی ’’سیوا بھوج یوجنا‘‘ کے لئے وزیر اعظم نریندرمودی کا شکریہ ادا کیا ۔ اس اسکیم کے تحت گوردواروں سمیت فلاحی مذہبی اداروں کے ذریعہ مفت فراہم کرائے جانے والے لنگر اور پرشاد کی اشیا پر سی جی ایس ٹی اورآئی جی ایس ٹی کے محصولات ادا کئے جائیں گے ۔ اس کے ساتھ ہی وفد نے گناّ کسانوں کے بار کو کم کرنے کے لئے مرکزی سرکار کے ذرریعہ کئے گئے اقدام کے لئے بھی وزاعظم کا شکریہ ادا کیا ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم کا گنٹور دور

نئی دہلی،10/ فروری وزیر اعظم نریندر مودی نے آندھرا پردیش میں گنٹور کا دورہ کیا اور آج تین اہم منصوبوں کا افتتاح کیا۔ آندھرا پردیش اور تلنگانہ کے گورنر ای. ایس. ایل نرسمہن اور صنعت و تجارت اور شہری ہوا بازی کے مرکزی وزیر جناب سریش پربھو بھی اس موقع پر موجود تھے۔ ملک کی توانائی سکیورٹی کے فروغ کے پیش نظر وزیر اعظم نے انڈین اسٹرٹیجک پیٹرولیم ریزرو لمیٹڈ(آئی ایس پی آر ایل) کے 1.33 ایم ایم ٹی وشاکھاپٹنم اسٹرٹیجک پیٹرولیم ریزرو (ایس پی آر) سہولیات کو قوم کے نام وقف کیا۔ اس پروجیکٹ پر 1125 کروڑ روپئے کی لاگت آئی ہے۔ یہ ملک کا سب سے بڑا زیر زمین اسٹوریج کمپاٹمنٹ ہے۔ انھوں نے کرشنا پٹنم میں بھارت پیٹرولیم کارپوریشن لمیٹڈ (بی پی سی ایل) ساحلی تنصیبی پروجیکٹ کے قیام کے لیے سنگ بنیاد رکھا۔ 100 ایکڑ میں پھیلی اس پروجیکٹ کی لاگت 580 کروڑ روپئے کا تخمینہ ہے۔ یہ پروجیکٹ نومبر 2020 تک شروع ہوجائے گا۔ پوری طرح خودکار اور جدید سہولیات سے لیس یہ ساحلی تنصیبی پروجیکٹ آندھراپردیش میں پیٹرولیم پیداوار کی سکیورٹی کو یقینی بنائے گا۔ گیس پر مبنی معیشت کو تیزرفتاری دیتے ہوئے وزیر اعظم نے آندھراپردیش کے کرشنا گوداوری (کے جی) کے ساحلی علاقے میں واقع او این جی سی کے ایس 1 وسشٹھ ترقیاتی پروجیکٹ کو قوم کے نام وقف کیا۔ اس پروجیکٹ کی لاگت تقریباً 5700 کروڑ روپئے ہے۔ اس پروجیکٹ سے 2020 تک 10 فیصد تیل کی درآمدات میں کمی کے وزیر اعظم کے وژن کو پورا کرنے میں معاون ثابت ہوگی۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔رض۔ را ۔ 10 – 02 – 2019)
وزیراعظم نے ماتا وشنو دیوی بھون میں بھگد ڑکے دوان ہوئی اموات پر اظہار تعزیت کیا

نئی دلّی ،یکم جنوری،2022/ وزیراعظم جناب نریندر مودی نے ماتا ویشنو دیوی بھون میں بھگدڑ کے دوران ہوئی اموات پر اپنے گہرے رنج و غمم کا اظہار کیا ہے۔ اپنے ایک ٹوئیٹ میں وزیراعظم نے کہا: ’’ماتا ویشنو دیوی بھون میں مچی بھگدڑ کے دوران لوگوں کی اموات پر بیحد غمزدہ ہوں، مہلوکین کے اہل کنبوں سے تعزیت کرتا ہوں۔ زخمیوں کی جلد صحت یابی کےلئے دعاگو ہوں۔ جموں و کشمیر کے لیفٹننٹ گورنر جناب منوج سنہا جی، وزیر مملکت ڈاکٹر جتیندر سنگھ جی، نتیا نند رائے بی جے پی جی سے بات کی اور حالات کا جائزہ لیا۔
وزیراعظم 5 فروری کو لکھنؤ میں ڈیف ایکسپو 2020 کی افتتاحی تقریب کی صدارت کریں گے

نئی دہلی، 3 فروری /وزیراعظم جناب نریندر مودی 5 فروری 2020 کو اترپردیش کے لکھنؤ میں ڈیف ایکسپو 2020 کی افتتاحی تقریب کی صدارت کریں گے۔ ڈیف ایکسپو منعقد ہونے والی دفاع کی سب سے بڑی دو سالہ نمائش ہے ۔ یہ ڈیف ایکسپو کے سلسلہ کی گیارہویں نمائش ہوگی۔ ایکسپو میں ہزا رسے زائد قومی اور بین الاقوامی کمپنیوں نے اپنے اپنے جنگی آلات کی نمائش کرنے پر اتفاق کیا ہے۔ ہندستان میں منعقد ہونے والی اب تک کی یہ سب سے بڑی دفاعی نمائش ہے۔ ایکسپو کا مرکزی خیال ‘‘انڈیا:ابھرتا دفاعی مینوفیکچرنگ ہب ’’ ہے۔ اس نمائش کا مقصد ایک چھت کے نیچے دفاعی شعبے کی اہم ٹکنالوجیوں کو لانا اورسرکاری، پرائیوٹ مینو فیکچرر اور اسٹارٹ اپ کو بے شمار مواقع فراہم کرنا ہے۔ اس نمائش میں ملک کے ایئر اسپیس، دفاع اور سیکورٹی مفادات کے تمام پہلوؤں کا احاطہ کیا جائے گا۔ نمائش کا ذیلی مرکزی خیال ‘ڈیجیٹل ٹرانسفورمیشن آف ڈیفنس’ ہے جو جدید ٹکنالوجیوں کے استعمال کےذریعہ مستقبل کے میدان جنگ کے پہلوؤں کے ساتھ ہم آہنگ ہے، اس پر توجہ مرکوز کی جائے گی۔ تقریب میں پراتھنا کے بعد وزیراعظم جناب نریند ر مودی ، ہندستان اور اترپردیش پویلین کا جائزہ لیں گے۔ ‘انڈیا پویلین میں چھوٹی ، درمیانی صنعتوں(ایس ایم ای) / بہت چھوٹی، چھوٹی اور درمیانی صنعتوں (ایم ایس ایم ای) اور نئے ایکو سسٹم جس پر اہم پیش رفت ہورہی ہے، سمیت سرکاری اور پرائیوٹ سیکٹر کے درمیان مضبوط شراکت داری کی خصوصی طور پر نمائش ہوگی۔ اترپردیش پویلین میں ریاست میں شناخت شدہ دفاعی کوریڈر میں سرمایہ کاروں کے لئے ریاست کی صنعتی طاقت اور اس کی وسیع صلاحیتوں کو پیش کیا جائے گا۔ اترپردیش کی ریاستی حکومت بھی شمالی ریاست کی مال مالا تہذیبی وراثت کی نمائش کے لئے متعدد تہذیبی پروگراموں کا انعقاد کررہی ہے۔ ٹینٹ سٹی میں جسے نمائش میں خصوصی طور پر بنایاگیا ہے ، یہاں دیکھنے آنے والوں کو انوکھے تجربات حاصل ہوں گے۔ ان دونوں پویلینوں کے معائنہ کے بعد وزیراعظم بری فوج کے ذریعہ فل لائیو ڈیمانسٹریشن ، ایئر پلیٹ فارمس کے ذریعہ فلائنگ ڈسپلے اور بحری نظام کے ذریعہ پیش کی جانے والی کارروائی مظاہرے کی صدارت کریں گے۔ ڈیف ایکسپو2020 میں 70 سے زائد ممالک کی شرکت متوقع ہے۔ یہ نمائش دنیا کے سب سے بڑی بین الاقوامی نمائشوں کے خطوط پر ہوگی۔ ایکسپو کے دوران معقول تعداد میں مفاہمتی عرضداشت (ایم او یو) متوقع ہیں ۔ ان کے نتیجے میں نیا کاروباری اشتراک بنے گا۔ ۔۔۔۔۔۔۔۔۔۔ م ن۔ش س ۔ ج۔
حیاتیاتی ایندھن کے عالمی دن کے موقع پر منعقدہ تقریب سے وزیر اعظم کا خطاب

نئی دہلی،10اگست2018؍وزیر اعظم جناب نریندر مودی نے آج نئی دہلی میں حیاتیاتی ایندھن کے عالمی دن کے موقع پر منعقدہ تقریب سے خطاب کیا۔ انہوں نے کسانوں، سائنسدانوں، صنعت کاروں، طلباء، سرکاری افسران اور قانون سازوں پر مشتمل ایک گونا گوں اجتماع سے خطاب کیا۔ وزیر اعظم نے کہا کہ حیاتیاتی ایندھن اکیسویں صدی میں ہندوستان کو نئی رفتار فراہم کرسکتا ہے۔ انہوں نے کہا کہ یہ فصلوں سے پیدا کیا جانے والا ایندھن ہے جو کہ گاؤں اور شہروں، دونوں میں ہی لوگوں کی زندگیوں کو بدل سکتا ہے۔ انہوں نے کہا کہ حیاتیاتی ایندھن سے ایتھانول کی پیداوار کرنے کے منصوبے کا آغاز اس وقت ہوا تھا جب جناب اٹل بہاری واجپئی ملک کے وزیر اعظم تھے۔ 2014ء کے بعد ایتھانول کی آمیزش کے پروگرام کے لئے ایک روڈ میپ تیار کیا گیا۔ انہوں نے کہا کہ اس کے ذریعہ کسانوں کو فائدہ پہنچانے کے علاوہ گزشتہ سال 4000کروڑ روپے کی مالیت کے غیر ملکی زر مبادلہ کی بچت کرنے میں مدد ملی ہے۔ اگلے چار برسوں کے دوران اس بچت کو تقریباً 12ہزار کروڑ روپے تک پہنچانے کا نشانہ ہے۔ وزیر اعظم نے کہا کہ مرکزی حکومت بایوماس کو بایو فیول میں منتقل کرنے کی کوشش کے تئیں بڑے پیمانے پر سرمایہ کاری کررہی ہے۔ 12جدید ترین ریفائنریاں قائم کرنے کا منصوبہ ہے۔ اس عمل کے دوران بڑے پیمانے پرروزگار کے موقع پیدا ہوں گے۔ وزیر اعظم نے کہا کہ جن دھن، وندھن اور گوبردھن جیسی اسکیمیں ملک کے غریبوں، قبائلی آبادیوں اور کسانوں کی زندگیوں کو بدلنے میں تعاون فراہم کررہی ہیں۔ انہوں نے کہا کہ حیاتیاتی ایندھن کی تبدیلی کی صلاحیتوں اور امکانات کو صرف طلباء ، اساتذہ، سائنسدانوں، صنعت کاروں اور عوام کی شراکت داری کے ذریعہ ہی بروئے کار لایا جاسکتا ہے۔ انہوں نے اجتماع میں موجود ہر ایک فرد سے زور دے کر کہا کہ وہ حیاتیاتی ایندھن کے فوائد کو دیہی علاقوں تک پہنچانے میں تعاون کریں۔ وزیر اعظم جناب نریندر مودی نے اس موقع پر ‘‘حیاتیاتی ایندھن سے متعلق قومی پالیسی 2018’’پر ایک کتابچہ کا بھی اجرا ءکیا۔۔ علاوہ ازیں انہوں نے ‘‘پرو ایکٹیو اینڈ ریسپانسیوفیسیلئیشن بائی انٹریکٹیو اینڈ ورچوس انوارنمنٹل سنگل ونڈو ہب’’ (پریویش) کو بھی لانچ کیا۔ م ن۔م ع۔ن ع
کابینہ نے کمپٹیشن کمیشن آف انڈیا اور کمپٹیشن کمیشن آف ماریشس کے درمیان  مفاہمت نامے کو منظوری  دی

نئی دلّی ،22 دسمبر/ وزیر اعظم جناب نریندر مودی کی صدارت میں مرکزی کابینہ نے کمپٹیشن کمیشن آف انڈیا ( سی سی آئی ) اور کمپٹیشن کمیشن آف ماریشس ( سی سی ایم ) کے درمیان مسابقتی قانون اور پالیسی میں تعاون کو فروغ دینے کی خاطر ایک مفاہمت نامے پر دستخط کرنے کو منظوری دی ہے ۔ نفاذ کی حکمتِ عملی اور اہداف مفاہمت نامے کا مقصد مسابقتی قانون اور پالیسی میں معلومات میں تبادلے ، بہترین طریقۂ کار میں ساجھیداری اور صلاحیت سازی کے اقدامات کے ذریعے تعاون کو فروغ دینا اور مستحکم کرنا ہے ۔ اس کا مقصد تکنیکی تعاون ، تجربات میں ساجھیداری اور نفاذ میں تعاون میں باہمی تعاون کو فروغ دینا ہے ۔ اس کے نتیجے میں صارفین کو بڑے پیمانے پر فائدہ ہو گا اور صارفین میں شمولیت میں اضافہ ہو گا ۔ اثرات : سی سی آئی اور سی سی ایم کے درمیان مفاہمت نامے سے امید ہے : غیر مسابقتی رکاوٹوں سے نمٹا جا سکے گا ، جس سے بین الاقوامی تجارت پر اثر پڑتا ہے ۔ سی سی آئی کے ذریعے کمپٹیشن ایکٹ – 2002 کے نفاذ میں بہتری آئے گی ۔ مسابقتی پالیسی کی فہم میں فروغ ملے گا ۔ صلاحیت سازی میں اضافہ ہو گا ۔ سفارتی فوائد حاصل ہوں گے ۔ اس مفاہمت نامے سے بھارت میں کارپوریٹ امور کی وزارت کے تحت سی سی آئی اور ماریشس میں سی سی ایم کو زیادہ فائدہ حاصل ہو گا ۔ پس منظر : کمپٹیشن ایکٹ – 2002 کی دفعہ 18 ، سی سی آئی کو اپنے فرائض کی انجام دہی یا قانون کے تحت کارروائیاں انجام دینے کی خاطر کسی بھی ایجنسی یا کسی بیرونی ملک کی ایجنسی کے ساتھ کوئی مفاہمت نامہ یا بندوبست کرنے کی اجازت دیتی ہے ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( ش ح ۔ و ا ۔ ع ا )
وزیر اعظم نریندر مودی نے ملک کے پہلے وزیر اعظم پنڈت جواہر لال نہرو کو ان کی سالگرہ پر خراج عقیدت پیش کیا

نئی دہلی،14نومبر 2018؍وزیر اعظم جناب نریندر مودی نے آج بھارت کے پہلے وزیر اعظم پنڈت جواہر لال نہرو کو ان کی سالگرہ پر خراج عقیدت پیش کیا۔ ملک کے پہلے وزیر اعظم پنڈت جواہر لال نہرو کو ان کے یوم پیدائش پر یاد کرتے ہوئے وزیر اعظم نے کہا کہ ہم اپنی آزادی کی جدوجہد میں ان کی خدمات کو یاد کرتے ہیں اور وزیر اعظم کی حیثیت سے ان کے دور حکومت میں ان کی تعاون کو یاد کرتے ہیں۔ م ن۔ح ا۔ن ع
وزیر اعظم کا میگھالیہ کے سابق گورنر جناب ایم ایم جیکب کی رحلت پر اظہار تعزیت

نئی دہلی۔08 جولائی وزیر اعظم جناب نریندر مودی نے میگھالیہ کے سابق گورنر جناب ایم ایم جیکب کی رحلت پر تعزیت کا اظہار کیا ہے ۔ وزیر اعظم نے کہا ‘‘ میگھالیہ کے سابق گورنر جناب ایم ایم جیکب کے انتقال سے دکھ ہوا ہے ۔ انہوں نے رکن پارلیمنٹ، وزیر اور گورنر کی حیثیت سے قوم کی نمایاں خدمات کی ہیں۔ انہوں نے کیرالہ کی ترقی کے لیے بڑے پیمانے پر کام کیا ۔میں رنج و غم کی اس گھڑی میں ان کے خاندان اور ان کے چاہنے والوں کے ساتھ ہوں ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
ایف آئی جی عالمی چیلنج کپ میں طلائی تمغہ جیتنے پردیپاکرماکرکو وزیراعظم کی مبارکباد

نئی دہلی ،09 جولائی : وزیراعظم جناب نریندرمودی نے ایف آئی جی عالمی چیلنج کپ میں دیپاکرماکرکے ذریعہ طلائی تمغہ جیتنے پرانھیں مبارکباد پیش کی ہے ۔ وزیراعظم نے اپنے پیغام میں کہاہے کہ بھارت کو دیپاکرماکرپرفخرہے ۔ مرسن ترکی میں ایف آئی جی عالمی چیلنج کپ میں واٹ مقابلے میں طلائی تمغہ جیتنے پرمبارکباد ۔یہ فتح ان کے عزم محکم اورکبھی شکست تسلین نہ کرنے کے جذبے کی بین مثال ہے ۔
وزیر اعظم جناب نریندر مودی کل  انڈیا گلوبل ویک 2020 کا افتتاحی خطبہ دیں گے

نئی دہلی،8 جولائی، وزیر اعظم جناب نریندر مودی انڈیا گلوبل ویک 2020 کے کل پہلے دن افتتاحی خطبہ دیں گے۔ انڈیا گلوبل ویک 2020 سے متعلق ایک تین روزہ ورچوئل کانفرنس میں ، جس کا موضوع ہوگا ‘بی دی ریوائیول: انڈیا اینڈ اے بیٹر نیو ورلڈ’ میں 30 ملکوں کے 5000 عالمی شرکاء شرکت کریں گے ، جس کے 75 اجلاسوں میں 250 عالمی مقرر تقریر کریں گے۔ اس تقریب میں تقریر کرنے والے دیگر عام مقررین میں مرکزی وزیر خارجہ ڈاکٹر ایس جے شنکر، ریلوے، کامرس اور صنعت کے مرکزی وزیر جناب پیوش گوئل، جموں وکشمیر کے لیفٹیننٹ گورنر جی سی مرمو، ایشا فاؤنڈیشن کے بانی سدگرو، روحانی پیشوار سری سری روی شنکر، برطانیہ کے وزیر خارجہ ڈومینک راب اور وزیر داخلہ پریتی پٹیل، بھارت میں امریکہ کے سفیر کین جسٹر اور دیگر لوگ شامل ہوں گے۔ اس میں مدھونٹراج کی پیش کش ‘آتم نربھر بھارت’ کو دیکھا جاسکے گا اور ستار نواز روی شنکر کے صد سالہ یوم پیدائش پر ان کے تین انتہائی ممتاز طلبا کی طرف سے کنسرٹ بھی پیش کیا جائے گا۔